NW-vloedskade beloop R100 miljoenArgieffoto Vloedskade in Noordwes beloop minstens R100 miljoen, het premier Thandi Modise Donderdag gesê. “Alhoewel die finale ondersoeke nog nie afgehandel is nie, het herstelwerk aan die beskadigde infrastruktuur soos huise, brûe, paaie en duikslote reeds begin,” het Modise in ŉ verklaring gesê. Elf mense is sedert Februarie in die provinsie dood weens weerstoestande. Die Kagisano-Molopo munisipaliteit is die ergste getref waar 232 huise, ongeveer 280 km van die teerpad en vyf duikslote beskadig is. “Die besluit of die provinsie ŉ rampgebied verklaar moet word sal afhang van die uitslag van die finale assessering wat binne die volgende week afgehandel sal word.” Die Madibeng plaaslike munisipaliteit het reeds versoek dat hy as ŉ rampgebied verklaar moet word. -SAPA